CELEX: 32014R0500
Language: sl
Date: 2014-03-11 00:00:00
Title: Delegirana uredba Komisije (EU) št. 500/2014 z dne 11. marca 2014 o dopolnitvi Uredbe (EU) št. 1308/2013 Evropskega parlamenta in Sveta s spremembo Uredbe Komisije (ES) št. 288/2009 v zvezi z dodelitvijo pomoči za spremljevalne ukrepe v okviru sheme šolskega sadja in zelenjave

16.5.2014   
            
            
               SL
            
            
               Uradni list Evropske unije
            
            
               L 145/12
            
         DELEGIRANA UREDBA KOMISIJE (EU) št. 500/2014
   z dne 11. marca 2014
   o dopolnitvi Uredbe (EU) št. 1308/2013 Evropskega parlamenta in Sveta s spremembo Uredbe Komisije (ES) št. 288/2009 v zvezi z dodelitvijo pomoči za spremljevalne ukrepe v okviru sheme šolskega sadja in zelenjave
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/01 in (ES) št. 1234/2007 (1) ter zlasti člena 24(1)(c) in člena 24(2)(b) Uredbe,
   ob upoštevanju naslednjega:
   
               (1)
            
            
               Uredba (EU) št. 1308/2013 je 1. januarja 2014 razveljavila in nadomestila Uredbo Sveta (ES) št. 1234/2007 (2).
            
         
               (2)
            
            
               Člen 23(1)(b) Uredbe (EU) št. 1308/2013 določa, da lahko pomoč Unije v okviru sheme šolskega sadja in zelenjave zajema tudi spremljevalne ukrepe, ki zagotavljajo učinkovitost sheme. Zato je treba navedene ukrepe opredeliti glede na cilje in stroške, povezane z njimi, ter določiti, kateri od navedenih stroškov bi bil lahko upravičen do pomoči Unije.
            
         
               (3)
            
            
               Uredba Komisije (ES) št. 288/2009 (3) določa pravila za uporabo sheme šolskega sadja in zelenjave ter zlasti obveznost držav članic, da v svojih strategijah opišejo spremljevalne ukrepe, ki jih nameravajo sprejeti za zagotovitev uspešnega izvajanja sheme. Določa tudi pravila v zvezi s stroški, upravičenimi do pomoči Unije. Zato je primerno spremeniti Uredbo (ES) št. 288/2009, da se vključijo pravila glede spremljevalnih ukrepov, navedenih v členu 23(1)(b) Uredbe (EU) št. 1308/2013.
            
         
               (4)
            
            
               Člen 4(1) Uredbe (ES) št. 288/2009 določa, da lahko države članice, ki vzpostavljajo shemo šolskega sadja in zelenjave, zaprosijo za pomoč Unije za eno ali več obdobij od 1. avgusta do 31. julija. Da bi se upoštevalo periodičnost šolskega leta, bi morala nova pravila glede spremljevalnih ukrepov začeti veljati 1. avgusta 2014 –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 288/2009
   Uredba (ES) št. 288/2009 se spremeni:
   
               1.
            
            
               V členu 3 se odstavek 4 nadomesti z naslednjim:
               „4.   Države članice v svoji strategiji zagotovijo spremljevalne ukrepe iz člena 23(1)(b) Uredbe (EU) št. 1308/2013 Evropskega parlamenta in Sveta (4). Spremljevalni ukrepi podpirajo razdeljevanje proizvodov iz sadja in zelenjave ter bodo neposredno povezani s cilji sheme šolskega sadja in zelenjave za povečanje kratkoročnega in dolgoročnega uživanja sadja in zelenjave ter oblikovanje zdravih prehranjevalnih navad. Ti ukrepi lahko vključujejo tudi starše in učitelje.
               
                  (4)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).“"
						
            
         
               2.
            
            
               Člen 5 se spremeni:
               
                           (a)
                        
                        
                           Odstavek 1 se spremeni:
                           
                                       (i)
                                    
                                    
                                       v točki (b) prvega pododstavka se doda naslednja točka (iv):
                                       
                                                   „(iv)
                                                
                                                
                                                   stroške spremljevalnih ukrepov iz člena 23(1)(b) Uredbe (EU) št. 1308/2013 in zlasti:
                                                   
                                                               —
                                                            
                                                            
                                                               stroške organizacije pokuševalnih delavnic, vzpostavitev in vzdrževanje šolskega vrta, organizacija obiskov na kmetijah in podobne dejavnosti, katerih cilj je povezovanje otrok s kmetijstvom,
                                                            
                                                         
                                                               —
                                                            
                                                            
                                                               stroške za ukrepe, katerih cilj je seznanjanje otrok s kmetijstvom, zdravimi prehranjevalnimi navadami in okoljskimi zadevami, povezanimi s proizvodnjo, razdeljevanjem in uživanjem proizvodov iz sadja in zelenjave,
                                                            
                                                         
                                                               —
                                                            
                                                            
                                                               stroške za ukrepe, ki so izvedeni za podporo razdeljevanju proizvodov in so v skladu s cilji sheme šolskega sadja in zelenjave.“;
                                                            
                                                         
                                             
                                 
                                       (ii)
                                    
                                    
                                       četrti pododstavek se nadomesti z naslednjim:
                                       „Stroški obveščanja in spremljevalni ukrepi iz točk (b)(iii) in (iv) prvega pododstavka se ne smejo financirati na podlagi drugih programov pomoči Unije.“
                                    
                                 
                     
                           (b)
                        
                        
                           V odstavku 2 se doda naslednji pododstavek:
                           „Skupni znesek finančnih sredstev Unije, ki se uporabi za financiranje stroškov iz točke (b)(iv) prvega pododstavka odstavka 1, po dokončni dodelitvi iz člena 4(4) ne presega 15 % letnega zneska pomoči Unije, dodeljene zadevni državni članici.“
                        
                     
         Člen 2
   Začetek veljavnosti in uporaba
   Ta uredba začne veljati sedmi dan po objavi v Uradnem listu Evropske unije.
   
   Uporablja se od 1. avgusta 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. marca 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 347, 20.12.2013, str. 671.
   
      (2)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).
   
      (3)  Uredba Komisije (ES) št. 288/2009 z dne 7. aprila 2009 o določitvi podrobnih pravil za uporabo Uredbe Sveta (ES) št. 1234/2007 v zvezi s pomočjo Skupnosti za oskrbo otrok v izobraževalnih ustanovah s sadjem in zelenjavo, predelanim sadjem in zelenjavo ter proizvodi iz banan na podlagi sistema razdeljevanja sadja v šolah (UL L 94, 8.4.2009, str. 38).